หุ้นกู้ตปท.ราคาถูก
กรุงไทยลงทุนตราสารหนี้ชั้นดีทั่วโลกคาด 12 เดือนข้างหน้าได้กำไร 57%
28 มี.ค. 2556

กรุงไทยลงทุนตราสารหนี้ชั้นดีทั่วโลกคาด 12 เดือนข้างหน้าได้กำไร 57%
บลจ.กรุงไทย ออกกองตราสารหนี้เอกชนชั้นดีทั่วโลก เชียร์ราคายังถูก มีโอกาสกำไร 57%
นายสมชัย บุญนำศิริ กรรมการผู้จัดการ บริษัทหลักทรัพย์จัดการกองทุน (บลจ.) กรุงไทย กล่าวว่า บริษัทจะเปิดจำหน่ายกองทุนเปิดเคแทม เวิลด์ คอปเปอร์เรท บอนด์ ฟันด์ เน้นลงทุนกองทุน BGF Global Corporate Bond Fund บริหารจัดการโดย BlackRock (Luxembourg) S.A. ซึ่งเน้นลงทุนตราสารหนี้ภาคเอกชนคุณภาพทั่วโลกไม่น้อยกว่า 70% และอีก 30% จะจัดสัดส่วนการลงทุนเชิงกลยุทธ์ในตราสารหนี้ที่มีอันดับความน่าเชื่อถือต่ำกว่า BBB (High Yield) และตลาดเกิดใหม่
“กองทุนหลักมีวัตถุประสงค์ในการบริหารเงินลงทุนเพื่อให้ได้ผลตอบแทนส่วนเพิ่มได้อย่างสม่ำเสมอในระยะยาว มากกว่าการเก็งกำไรโดยเพิ่มหรือลดอายุเฉลี่ยของกองทุน ขณะเดียวกันกองทุนเปิดเคแทม เวิลด์ คอปเปอร์เรท บอนด์ ฟันด์ จะป้องกันความเสี่ยงอัตราแลกเปลี่ยนตามดุลยพินิจของผู้จัดการกองทุน” นายสมชัย กล่าว
น.ส.ดารบุษป์ ปภาพจน์ รองกรรมการผู้จัดการ ผู้บริหารสายงานพัฒนาธุรกิจและการตลาด 2 บลจ.กรุงไทย กล่าวว่า ตราสารหนี้เอกชนยังถือว่าราคาถูกเมื่อเปรียบเทียบมูลค่าเหมาะสมของตราสารประเภทต่างๆ ทั่วโลก โดยคาดว่าในระยะ 12 เดือนนับจากนี้กองทุนหลักจะสามารถทำผลตอบแทนได้ 35% และได้ส่วนต่างจากการป้องกันความเสี่ยงอัตราแลกเปลี่ยนอีกประมาณ 2% รวมเป็น 57%
กองทุนจะเปิดขายครั้งแรกวันที่ 25มี.ค.-2 เม.ย. หลังจากนั้นเปิดซื้อขายทุกวัน